**Bilag 4** til Retningslinjer for ansøgning om refusion fra Danida af skoleudgifter for børn af udsendte til udviklingsmæssigt- og humanitært arbejde gennem private organisationer

# REVISOR INSTRUKS

I forbindelse med refusion af afholdte skoleudgifter for børn af udsendte medarbejdere kræver Danida, at organisationernes ansøgninger herom påtegnes af den ansøgende organisations statsautoriserede eller registrerede revisor. Ved denne påtegning indestår revisor for rigtigheden af følgende:

1. At den pågældende familie opfylder betingelser for refusionsordningen, bedømt ud fra a) Udstationeringslandet (som skal være nævnt på listen over udviklingslande, der er omfattet af ordningen – bilag 5); b) Arbejdets karakter, der i væsentlig grad skal have “klart udviklingsmæssigt eller humanitært sigte”; C) den udsendtes relevante faglige baggrund; d) Barnets alder (mindst 4 år)

2. Udgifts- og vekselkursdokumentation. På alle kvitteringer skal det være påtegnet, hvem beløbet dækker. Er flere børn omfattet af samme regning, skal det være anført hvilke beløb, der vedrører de enkelte børn. Originalkvitteringer skal befinde sig på den ansøgende organisations kontor i Danmark. Den anvendte kurs i forhold til danske kroner skal anføres og kunne dokumenteres.

3. Frasortering af ikke-refusionsberettigede udgifter. Refusion kan kun ydes til udgifter, der er beskrevet i Retningslinjer for ansøgninger om refusion af skoleudgifter for børn af medarbejdere udsendt til udviklingsmæssigt og humanitært arbejde gennem private organisationer. CKU, februar 2017. Evt. udgifter, der ikke er indeholdt i dette reglement eller som overstiger det maximale beløb, der kan refunderes, skal fratrækkes bruttoudgifterne, så der kun ansøges om det refusionsberettigede beløb.

Opmærksomheden henledes specielt på at følgende udgifter ikke refunderes:

Udgifter til lommepenge, skoleuniform, undervisningsmaterialer og lejrskoler m.v., forældres skolebesøg/kørsel til skole i udstationeringslandet eller nabolandet, skoleudgifter i forbindelse med forældrenes forberedende kursusophold uden for udstationeringslandet (inden udsendelse til udstationeringslandet). Skoleudgifter under forældres hjemmeophold refunderes ikke.

Spørgsmål i anledning af ovenstående rettes til:

Center for Kirkeligt Udviklingssamarbejde, Peter Bangs Vej 5 B, 2000 Frederiksberg Tlf. 3961 2777 e-mail: info@cku.dk

Bilag 3: Eksempel på revisorerklæring juni 2016